Leikkonan Gwyneth Paltrow hefur oft verið á milli tannanna á fólki , meðal annars vegna ummæla eða ráð sem varða heilbrigðan lífstíl . Leikkonan ræddi við tímaritið Cosmopilitan um hvað hún gerir og hvað er á bannlistanum þegar kemur að fögru útliti hennar . Gwyneth segir að henni líki alls ekki við hrukkubanann bótox . Hún segir að reyndar virki það vel fyrir sum andlit en þegar þú ert farin að sjá það á andliti viðkomandi að það er troðið af bótoxi þá missi það marks . Henni finnst eins og að fólk sé alltaf að reyna að laga eitthvað smátt og smátt en síðan fari það úr böndunum . Gwyneth elskar sólina . Hún segir að við sem manneksjur elskum öll sólina og hvers vegna ætti hún að vera óholl fyrir þig ? Að hennar mati er allt sem kemur frá náttúrunnar hendi gott fyrir þig og hún reynir að fá að minnsta kosti fimmtán mínútur á dag úti í sólinni til þess að fá D vítamín í kroppinn en notar þau auðvitað réttar varnir . Gwyneth segir að með góðu mataræði og hreyfingu getir þú elst vel . Leikkonan notast við líkamsræktar aðferðir Tracy Anderson en hún er þekkt fyrir að koma stórstjörnum í fantaform og stjörnurnar dásama hana fyrir vikið . Gwyneth viðurkennir þó að hún elski Starbucks kaffi og þegar hún fái sér bolla þar þá verður Cappuccino fyrir valinu . Þó svo að þessi fagra Bandaríkjamær borði hollt nánast alla daga þá viðurkennir hún samt að henni finnist ostur í Bretlandi góður og þegar hún er í Ameríku þá borðar hún bollur af ýmsu tagi og franskar með ! Já viti menn ?